  Майя Бывальцева Гурт возёсъя микроперепись улсын Удмуртиын 231 сюрслэсь трос юртъеръёсты лыдъяны-гожтыны кулэ. 500 пала переписчикъёс гуртъёсысь подсобной хозяйствоосы потаны 1-тӥ гудырикошконэ ӧдъязы. Со сярысь Удмуртстатлэн пресс-службаез ивортӥз. Котькуд переписчик нуналаз 16 пала юртъерез ортчыны кулэ. Соос музъемез кутон, бакча сиёнъёс улэ но писпуос, куакъёс улэ висъям интылэн быдӟалаез, пудолэн но тылобурдоослэн лыдзы сярысь юанъёс сётозы. Переписчикъёсты ужрадлэн тодмет пусъёсыныз вож жилетъя но вож кепкая тодмано. Соослэн бордазы удостоверенизы, паспортсы луыны кулэ. Коронавирус инфекци вӧлмонэз лыдэ басьтыса, ӧнерчиослэн масказы, перчаткиоссы но киосты тазатон суретсы луоз. Юртъер кузёосын веранъёсты электрон бамъёсы гожтозы, нимаз учыръёсын – кагаз вылэ Гурт возёсъя микроперепись дыръя люкам ивортонъёс лушкем возиськозы, мултэс адямиос соосты учкыны уз быгатэ. Тодэ вайытом, 2021-тӥ арын коньывуонэ Россиын калыкез лыдъян-гожтон ортчоз.  Тегъёс: Ижкар Удмуртстат Статистика Удмуртия лыдъян-гожъян гурт  